wannaphong/clean_thaiwikipedia huggingface dataset:
# ซิมพลีย์ เบิร์ด
ซิมพลีย์ เบิร์ด  เป็นสตูดิโออัลบั้มที่ 15 ของธงไชย แมคอินไตย์ ซูเปอร์สตาร์ชาวไทย อัลบั้มออกวางขายเมื่อวันที่ 26 พฤศจิกายน พ.ศ. 2550 โดยค่ายจีเอ็มเอ็ม แกรมมี่

สำหรับเพลงในอัลบั้มส่วนใหญ่เป็นเพลงสบายๆ มีเพียงบางเพลงเท่านั้นที่เป็นเพลงที่จังหวะที่เร็ว โดยในอัลบั้มนี้จะมีแนวเพลงที่หลากหลาย ได้แก่ อาร์แอนด์บี, ฮิพฮอพ, ป็อปร็อกและอัลบั้มดังกล่าวถูกจัดให้เป็น 1 ใน 50 อัลบั้มขายดีที่สุดของแกรมมี่ในยุคดิจิตอล 2007-2017GMM Superstar,3 กันยายน 2560,50 อัลบั้มขายดีที่สุดของแกรมมี่ในยุคดิจิตอล 2007-2017

 รายชื่อเพลง
 เพลง คำร้อง  ทำนอง เรียบเรียง    ช่วยรับที เพียงออ  สุวัชชัย สุทธิรัตน์  สุวัชชัย สุทธิรัตน์ มีแต่คิดถึง สีห์ ธาราสด วีรภัทร์ อึ้งอัมพร วีรภัทร์ อึ้งอัมพร ตกหลุมรักเธอทุกวัน วิสูตร แสงอรุณเลิศ กตัญญู ทุ่งมีผล กันธุรักษ์ โนบาง กตัญญู ทุ่งมีผล กันธุรักษ์ โนบาง    สองคนกำลังดี เชษฐา ยารสเอก จารุวัตน์ ยันธุวุฒิ  จารุวัตน์ ยันธุวุฒิ สวิทช์ที่ใจ สีห์ ธาราสด Moo Moo โสตถินันท์ ไชยลังการณ์น้ำตา อภิวัชร์ เอื้อถาวรสุข(เพิ่มเติม)FH. พิสิทธิ์ พัทยากรพิสุทธิ์ อภิวัชร์ เอื้อถาวรสุข จารุวัฒน์ ขันธวุฒิคนน่ารัก รสิก ดุษฎีพรรณ์  ปรเมศวร์ เหมือนสนิท  ปรเมศวร์ เหมือนสนิทจับเจ่า ฟองเบียร์  รักษ์พล รักขนาน  รักษ์พล รักขนาน  รับปากสีห์ ธาราสด สาทร ราชพฤกษ์  สาทร ราชพฤกษ์โลกใบโปรด วิวัฒน์ ฉัตรธีรภาพ ภราดร เพ็งศิริ อนุรักษ์ แซ่ลี้

 รางวัล/ผลตอบรับ
 ปี 2551 "รางวัลเพลงยอดเยี่ยม" จากเพลง "น้ำตา" ในงานประกาศผลรางวัล สีสันอะวอร์ดส์ ครั้งที่ 20 ประจำปี 2550 จัดโดยนิตยสารสีสันเมื่อวันที่ 20 มีนาคม 2551 จากเพลง "น้ำตา"เบิร์ด ธงไชย คว้ารางวัลเพลงยอดเยี่ยมในสีสันอวอร์ด
 ปี 2551 "รางวัลชมเชยการขับร้องเพลงดีเด่นด้านภาษาไทย" จากเพลง "มีแต่คิดถึง" ในงานประกวดเพลง (เพชรในเพลง) เนื่องในวันภาษาไทยแห่งชาติ 2551 จัดโดยกระทรวงวัฒนธรรม ณ ศูนย์วัฒนธรรมแห่งประเทศไทย
 ปี 2561 ได้รับการจัดให้เป็น 1 ใน 50 "อัลบั้มขายดีที่สุดของแกรมมี่ในยุคดิจิตอล" จากสรุปอัลบั้มขายดีที่สุดของแกรมมี่ในยุคดิจิตอล 2007-2017 วันที่ 3 กันยายน พ.ศ. 2560  สรุปข่าวโดย GMM Superstar

 ความภูมิใจอื่นๆ
 เพลงมีแต่คิดถึง ได้รับการคัดเลือกให้เป็นเพลงในพิธีปิด “การแข่งขันกีฬา อาเซียน พาราเกมส์ ครั้งที่ 4” ที่ จะจัดขึ้นระหว่างวันที่ 20-26 ม.ค. ณ สนาม กีฬาเฉลิมพระเกียรติ 80 พรรษาฯ
# แยกเมืองมีน
แยกเมืองมีน หรือ แยกมีนบุรี เป็นสี่แยกจุดตัดระหว่างถนนรามอินทรา (ทางหลวงแผ่นดินหมายเลข 304) ต่อเนื่องถนนสีหบุรานุกิจ ซึ่งเป็นเส้นทางเข้าสู่ชุมชนตลาดมีนบุรี กับถนนเสรีไทยต่อเนื่องถนนสุวินทวงศ์ (ทางหลวงแผ่นดินหมายเลข 304) ในพื้นที่แขวงมีนบุรี เขตมีนบุรี กรุงเทพมหานคร 

 ลักษณะทางกายภาพ 
มีสะพานลอยรถยนต์ข้ามทางแยกเฉพาะทิศทางขาเข้าเมือง เริ่มต้นจากถนนสุวินทวงศ์ ยกระดับถึงบริเวณเหนือทางแยกแล้วแยกออกเป็น 2 ทิศทาง คือทิศทางเข้าสู่ถนนเสรีไทยมุ่งหน้าบางกะปิ และเข้าสู่ถนนรามอินทรามุ่งหน้ารามอินทรา กม.8, วงเวียนอนุสาวรีย์หลักสี่ ส่วนทางแยกด้านล่างเป็นถนนระดับดินที่มีสัญญาณไฟจราจรควบคุม

บริเวณทางแยกแห่งนี้ยังมีการตกแต่งด้วยรูปปั้นปลาทอง ซึ่งเป็นสัญลักษณ์ของเขตมีนบุรี

มีสถานีเศรษฐบุตรบำเพ็ญของรถไฟฟ้าสายสีชมพูยกระดับเหนือถนนรามอินทราบริเวณโรงเรียนเศรษฐบุตรบำเพ็ญ (เส้นทางอยู่ในแนวถนนรามอินทรา–สีหบุรานุกิจ) ตั้งอยู่ในบริเวณทางแยกเมืองมีน

 สถานที่สำคัญใกล้เคียง 
 โรงเรียนเศรษฐบุตรบำเพ็ญ
 วิทยาลัยเทคนิคมีนบุรี
 โรงพยาบาลเสรีรักษ์
 โรงพยาบาลนวมินทร์
 บิ๊กซี สาขาสุวินทวงศ์
 การไฟฟ้านครหลวง เขตมีนบุรี

 แหล่งข้อมูลอื่น 

เมืองมีน
เมืองมีน
# แฟนเก่า
แฟนเก่า เป็น ภาพยนตร์ไทย แนว โรแมนติก - สยองขวัญ มีกำหนดการเข้าฉายในโรงภาพยนตร์วันที่ 27 สิงหาคม พ.ศ. 2552 กำกับโดย ปิยะพันธุ์ ชูเพ็ชร์ ที่เคยกำกับภาพยนตร์ในแนวนี้อย่าง ผีไม้จิ้มฟัน และ จอมขมังเวท โดนแฟนเก่ามีประเด็นเรื่องราวเกี่ยวกับความเจ้าชู้ของฝ่ายชาย แล้วไปทำให้คนรักเก่าตายไปเป็นผีมาคอยหลอกหลอนอย่างไม่รู้จบ ได้ถูกจัดระดับเรตติ้ง น15+ (ภาพยนตร์ที่เหมาะสมกับผู้มีอายุตั้งแต่ 15 ปีขึ้นไป) เด็กและเยาวชนอายุต่ำกว่า 15 ปี ผู้ปกครองควรพิจารณาให้คำแนะนำ มีเนื้อหาสยองขวัญปานกลาง ภาพยนตร์ทำรายได้ 50 ล้านบาทหนังไทยไตรมาสสี่  deknang.com

 ตัวละคร 
 เคน
นักแสดงหนุ่ม มีนิสัยเจ้าชู้ เป็นผู้ก่อเรื่องโศกนาฏกรรมขึ้นมาโดยไม่รู้ตัว
 มีน (มินตรา)
คนรักเก่าของเคน เป็นลูกสาวของนายกรัฐมนตรี เนื่องด้วยที่บ้านมีฐานะร่ำรวยจึงติดนิสัยเอาแต่ใจ พื้นฐานของมีนเป็นคนดีแต่ด้วยความเจ้าคิดเจ้าแค้น มีความอาฆาตพยาบาตสูง หึงหวง อารมณ์รุนแรง ทำให้มีนไม่ยอมรับกับการที่เคนบอกเลิกกับเธอ และในขณะเดียวกันเธอได้ตั้งท้องกับเคนได้ประมาณ 2 เดือน ปัจจุบันมีนพักอาศัยที่คอนโดเพียงลำพังต่อมามีนได้เสียชีวิตเพราะแท้งลูกและกินนํ้ายาล้างห้องนํ้าและกรีดแขนตัวเองจนตายและกลายเป็นวิญญาณแค้น
 พลอย
คนรักของเคน เป็นดาราไฮโซสาว เป็นคนที่มีสัมผัสเกี่ยวกับวิญญาณและรู้สึกว่ามีคนกำลังอาฆาตเธอและคนรักอยู่ตลอดเวลา
 โบ
คนรักเก่าของเคน เป็นนักศึกษาของมหาวิทยาลัยแห่งหนึ่ง เสียใจกับการที่ถูกเคนตีตนออกห่าง
 นิมิต
ผู้จัดการของเคน เป็นคนทะเยอทะยานและเห็นแก่ตัว พยายามกีดกันหญิงสาวที่เข้าใกล้เคนเพื่อให้ชื่อเสียงของเคนไม่เป็นที่อื้อฉาวโดยเฉพาะมีนที่ชอบมาข้องแวะและตามติดเคนทุกฝีก้าว แต่เหมือนว่าการกีดกันของนิมิตจะส่งผลให้เกิดเรื่องร้ายแรงขึ้นมา
 คิง
ช่างภาพสายบันเทิงที่คอยตามทำข่าวเคนและพลอย เมื่อทุกครั้งที่เขาถ่ายภาพ เขาได้รู้ความจริงว่าคนที่คอยตามจองล้างจองผลาญความรักของเคนและพลอยคือใคร

 นักแสดง 
 ชาคริต แย้มนาม รับบท เคน 
 วนิดา เติมธนาภรณ์ (กิ๊ปซี่  วง  เกิร์ลลี่ เบอร์รี่)   รับบท พลอย
 นวดี โมกขะเวส รับบท มีน
 อัฐมา ชีวนิชพันธ์ รับบท โบ
 บดินทร์ ดุ๊ก รับบท นิมิต
 บริวัตร อยู่โต รับบท คิง
 พัฒนะชัย อดิเรก รับบท นักข่าวบันเทิง
 ธีมะ กาญจนไพริน รับบท พิธีกรรายการบันเทิง
# ราตรีสวัสดิ์ (เพลงฟักกลิ้ง ฮีโร่)
"ราตรีสวัสดิ์" เป็นเพลงของฟักกลิ้งฮีโร่ ที่ได้ ธีร์ ไชยเดช ร่วมร้อง เนื้อหากล่าวถึงทหารที่ทำหน้าที่ในจังหวัดชายแดนภาคใต้เพื่อต่อต้านผู้ก่อความไม่สงบ โดยเล่าเสมือนนิทานเรื่องหนึ่ง นับเป็นซิงเกิลเพลงแรกของฟักกลิ้งฮีโร่ ซึ่งจะเผยแพร่โดยการดาวน์โหลดผ่านอินเทอร์เน็ตและริงโทนเท่านั้น

เพลงนี้ ฟักกลิ้งฮีโร่ได้เขียนเพลงทุกอย่างมาก่อน โดยแต่งเข้าจังหวะกับเพลงของคานเย่ เวสต์ แต่เมื่อแต่งแล้วรู้สึกว่าท่อนฮุคไม่ดี จึงได้แสตมป์ อภิวัชร์ เอื้อถาวรสุข มาช่วยเหลือ

เมื่อมีการเผยแพร่เพลงนี้เป็นครั้งแรก ได้มีการจัดทำมิวสิกวิดีโอของเพลงนี้ลงในเว็บไซต์ยูทูบ โดยเป็นการรวบรวมภาพความรุนแรงในจังหวัดชายแดนภาคใต้ เมื่อเพลงได้รับความนิยมและมีหน่วยงานราชการให้ความสนใจมากขึ้น จึงได้มีการจัดทำมิวสิกวิดีโออย่างเป็นทางการ โดยแมทชิ่ง เอ็นเตอร์เทนเมนท์ กำกับโดย โจอี้ บอย เนื้อหาเกี่ยวกับชีวิตชายคนหนึ่งที่เปลี่ยนแปลงในชั่ววินาทีจากการจับใบดำใบแดง และการแสดงภาพเปรียบเทียบชีวิตในเมืองกับชีวิตในจังหวัดชายแดนภาคใต้ มิวสิกวิดีโอตัวนี้ออกอากาศครั้งแรกในรายการเรื่องเล่าเช้านี้ ทางไทยทีวีสีช่อง 3 เมื่อวันที่ 11 พฤศจิกายน พ.ศ. 2552 เวลาประมาณ 08.05 น.

เพลงนี้ได้รับรางวัลเพลงยอดเยี่ยม ในงานประกาศผลรางวัลคมชัดลึก อวอร์ด ครั้งที่ 7 เมื่อวันที่ 20 มกราคม พ.ศ. 2553 ณ โรงละครอักษรา คิง พาวเวอร์ คอมเพล็กซ์ และได้รับรางวัลเพลงยอดเยี่ยมจากแฮมเบอร์เกอร์อวอร์ดสครั้งที่ 7นิตยสารแฮมเบอร์เกอร์ ฉบับที่ 8 เดือนมีนาคม 2553 และยังได้รับรางวัลซี๊ดอวอร์ดส ครั้งที่ 5 ในสาขาเพลงยอดนิยมสุดซี๊ดประจำปีและรางวัลมิวสิกวิดีโอยอดเยี่ยมSeed Awards 5 บอดี้สแลม ซิววงร็อคยอดเยี่ยม เพลง ราตรีสวัสดิ์ คว้า 2 รางวัล เพลงยอดเยี่ยม- MV สุดซี๊ด

 รางวัล 
 รางวัลเพลงยอดเยี่ยม คมชัดลึก อวอร์ด ครั้งที่ 7 
 รางวัลเพลงยอดเยี่ยม แฮมเบอร์เกอร์อวอร์ดส ครั้งที่ 7
 รางวัลเพลงยอดนิยมสุดซี๊ดประจำปี และมิวสิกวิดีโอยอดเยี่ยมสุดซี๊ดประจำปี ซี๊ดอวอร์ดส ครั้งที่ 5
 รางวัลมิวสิกวิดีโอยอดเยี่ยม และลำดับภาพยอดเยี่ยมรางวัลแชนแนลวีไทยแลนด์มิวสิกวิดีโออวอร์ดส ครั้งที่ 7
# ไฮยาซินธ์
__NOTOC__
ไฮยาซินธ์ อาจจะหมายถึง

 ดอกไฮยาซินธ์ 
 ไฮยาซินธ์ (เทพปกรณัมกรีก) - เทพของตำนานเทพเจ้ากรีก
 นักบุญไฮยาซินธ์ - นักบุญโปแลนด์
# Herb
Herb (เฮิร์บ) อาจหมายถึง
 ไม้ล้มลุกฤดูเดียว (ศัพท์บัญญัติสาขาวิชาพฤกษศาสตร์ ราชบัณฑิตยสถาน)
 สมุนไพร
# Portulaca grandiflora
เปลี่ยนทาง แพรเซี่ยงไฮ้
# อโบฟแอนด์บียอนเซ่ - วิดีโอคอลเลกชันแอนด์แดนซ์มิกซ์ส
อโบฟแอนด์บียอนเซ่ - วิดีโอคอลเลคชั่นแอนด์แดนซ์มิกซ์ส  คืออัลบั้มมิกซ์และอัลบั้มวิดีโอของ บียอนเซ่ โนวส์ นักร้องสาวเพลงอาร์แอนด์บีชาวอเมริกัน อัลบั้มนี้ออกจำหน่ายในวันที่ 16 มิถุนายน พ.ศ. 2552 โดย DVD และCD เป็นสินค้าพิเศษของวอล-มาร์ต

 รายชื่อเพลง 
 วิดีโอคอลเลกชัน 
 # ชื่อ  ผู้กำกับ  ความยาว 1.  "If I Were a Boy" Jake Nava  <center>5:06 2.  "Single Ladies (Put a Ring on It)"  Jake Nava  <center>3:20 3.  "Diva"  Melina Matsoukas  <center>4:06 4.  "Halo"  Philip Andelman  <center>3:45 5.  "Broken-Hearted Girl"  Sophie Muller  <center>4:40 6.  "Ego" (Remix featuring Kanye West)  Beyoncé Knowles, Frank Gatson Jr.  <center>4:53 7.  "Ego" (Fan Exclusive)  Beyoncé Knowles, Frank Gatson Jr.  <center>3:57 8. Behind The Scenes Ed Burke  <center>19:02 9. Credits  N/A  <center> 0:30

 แดนซ์มิกซ์ส 
 # ชื่อ  ความยาว 1.  "If I Were a Boy" (Maurice Joshua Mojo UK Remix)  <center>6:29 2.  "Single Ladies (Put a Ring on It)" (DJ Escape & Tony Coluccio Remix - Club Version)  <center>6:57 3.  "Diva" (Karmatronic Club Remix)  <center>5:08 4.  "Halo" (Dave Audé Club Remix)  <center>8:55 5.  "Broken-Hearted Girl" (Catalyst Remix)  <center>4:46 6.  "Ego" (OK DAC Remix)  <center>6:29 7.  "Sweet Dreams" (Harlan Pepper & AG III Remix)  <center>6:43 8.  "Ego" (Remix featuring Kanye West)  <center>4:44

 ชาร์ต 

 ชาร์ต (2552) อันดับ U.S. Billboard 200 <center>35 U.S. Top R&B/Hip-Hop Albums <center>23 U.S. Top Electronic Albums <center>2
# ถุงมือจิ้งจอก
ถุงมือจิ้งจอก หรือ ดิจิทาลลิส  OED: "Digitalis" เป็นสกุลของไม้ 20 ชนิดของสมุนไพรที่เป็นพืชสองปี  (Perennial plant) ที่เรียกเป็นภาษาพื้นบ้านว่า “foxgloves” หรือ “ถุงมือจิ้งจอก” เดิมจัดอยู่ในวงศ์มณเฑียรทอง (Scrophulariaceae) แต่หลังจากการพิจารณาทางไฟโลเจเนติกส์ ก็ได้รับการจัดให้อยู่ในตระกูลที่ใหญ่กว่าในวงศ์เทียนเกล็ดหอย (Plantaginaceae) ถุงมือจิ้งจอกเป็นไม้ที่มีถิ่นฐานอยู่ในยุโรป, เอเชียตะวันตก เอเชียกลางและทางตะวันตกเฉียงเหนือของแอฟริกา ชื่อวิทยาศาสตร์แปลว่า “เหมือนนิ้ว” เพราะขนาดของดอกพอดีกับการที่เอาปลายนิ้วสอดเข้าไปได้พอดี ดอกออกบนกิ่งเรียวยาวชลูดขึ้นไปจากกอที่ติดดิน ตัวดอกมีลักษณะเป็นหลอดสั้น ๆ สีก็มีต่าง ๆ ที่รวมทั้งม่วง ชมพู ขาวและเหลือง ชนิดที่พบบ่อยเรียกว่า Digitalis purpurea 

ถุงมือจิ้งจอก นอกจากจะเป็นไม้ที่ขึ้นง่ายโดยทั่วไปเป็นดอกไม้ป่าแล้วก็ยังเป็นไม้บ้านเป็นพืชสองปีที่มักปลูกเป็นไม้ประดับเพราะดอกที่มีความเด่นที่มีสีและแต้มด้านในของดอกต่าง ๆ ปีแรกที่ปลูกจะมีเพียงแต่ใบ ปีที่สองจึงออกดอก ความสูงของก้านประมาณระหว่าง 0.5 ถึง 2.5 เมตร

คำว่า “ดิจิทาลลิส” ยังหมายถึงสารดิช็อกซินที่สกัดจากไม้ที่ใช้ในการทำคาร์ดิแอกไกลโคไซด์ สำหรับการรักษาโรคหัวใจ แต่ “ถุงมือจิ้งจอก” บางพันธุ์ก็เป็นไม้มีพิษร้ายแรงทั้งต้นทั้งดอกที่ทำให้ได้สมญาว่า “กระดิ่งคนตาย” หรือ “ถุงมือแม่มด”

ต้นถุงมือจิ้งจอก เป็นต้นไม้ที่ในความเชื่อเรื่องไสยศาสตร์ของยุโรปยุคกลางเชื่อว่า เป็นส่วนผสมที่ผสมกับสารเคมีอย่างอื่น เช่น ฝิ่น ทำให้ผู้ที่ทากลายร่างเป็นสัตว์ป่าที่ดุร้ายหรือมนุษย์หมาป่าได้หน้า 32-37, มนุษย์หมาป่า. "คืนสยองขวัญ ตำนาน..ผีดิบ" โดย เจี๊ยบอังคาร. นิตยสาร มิติพิศวง ปีที่ 3 ฉบับที่ 28: สิงหาคม 2535 ISSN 0858-1533
# พืชสองปี
thumb|260px|พืชสองปีสวีทวิลเลียมDave's Garden: Detailed Information on Sweet William Dianthus barbatus (www.davesgarden.com)
พืชสองปี  เป็นไม้ดอกที่ใช้เวลาสองปีจึงจบวัฏจักร ในปีแรกพืชจะมีใบมีก้านและรากเช่นเดียวกับโครงสร้างของผัก และจะหยุดเจริญเติบโตระหว่างเดือนที่มีอากาศเย็นหรือฤดูหนาว ตามปกติแล้วปีแรกกิ่งและใบจะเตี้ยเกือบติดดินดูเหมือนกุหลาบ พืชสองปีต้องปลูกในบริเวณที่มีอากาศเย็นก่อนที่ออกดอกได้ ระหว่างฤดูใบไม้ผลิหรือฤดูร้อนปีต่อมากิ่งจะยืดออกไปอย่างมาก จากนั้นก็จะออกดอกออกผลและผลิตเมล็ดก่อนที่จะตาย นักขยายพันธุ์พืชบางคน ผลิต พืชพันธุ์เลือกผสม ฤดูเดียว หรือ ปีเดียว จาก พืชสองปี ซึ่งจะออกดอกในปีแรกหลังจากเพาะจากเมล็ด ตัวอย่าง เช่น ถุงมือจิ้งจอก หรือ ระฆังแคนเตอร์บรี

ถ้าสภาวะอากาศรุนแรงพืชสองปีก็อาจจะจบวัฏจักรภายในระยะเวลาอันสั้นได้ เช่นอาจจะภายในสามหรือสี่เดือนแทนที่จะเป็นสองปี ซึ่งเป็นลักษณะที่พบบ่อยในผักหรือไม้ดอกที่ประสบกับอากาศเย็นจัดก่อนที่จะลงดิน การที่พืชมีลักษณะเช่นนี้ทำให้บางครั้งผู้ปลูกก็ปลูกเป็นพืชปีเดียวในบางภูมิภาค พืชสองปีที่เป็นไม้ดอกบางชนิดก็สามารถเร่ง (induce) ให้ออกดอกได้โดยไม่ต้องให้มีอากาศเย็นโดยการให้ฮอร์โมนพืช “gibberellin” แต่มักจะไม่ทำกันในทางการค้า  

เมื่อพิจารณาจากมุมมองของคนทำสวนแล้วพืชจะเป็นพืชปีเดียว, พืชสองปี หรือ พืชยืนต้นก็มักจะต่างกันออกไปตามแต่สภาวะอากาศของแต่ละท้องถิ่น พืชสองปีที่ปลูกสำหรับเอาดอก ผล หรือเมล็ดจำเป็นต้องใช้เวลาสองปีในการปลูก พืชสองปีที่ปลูกสำหรับกินใบหรือรากมักจะปลูกให้เป็นพืชปีเดียว เช่น บีท, กะหล่ำบรัสเซลส์ (Brussels sprout), กะหล่ำปลี, แครอท, ขึ้นฉ่าย, ผักกาด, พาร์สลีย์ และ คะน้าสวิส (Swiss chard) ถ้าพืชที่ตามปกติแล้วเป็นพืชสองปีถูกนำไปปลูกในบริเวณที่มีอากาศหนาวจัดก็มักจะปลูกให้เป็นพืชปีเดียวเพราะไม่สามารถทนฤดูหนาวได้ หรือในทางกลับกันพืชปีเดียวที่ปลูกในบริเวณที่อากาศเหมาะสมก็ทำให้ดูเหมือนเป็นพืชสองปี หรือ พืชยืนต้นได้ พืชยืนต้นที่มีอายุสั้นบางชนิดจะมีลักษณะคล้ายพืชสองปีแทนที่จะเป็นพืชยืนต้น พืชสองปีแท้ๆ จะออกดอกเพียงครั้งเดียวก่อนที่จะตาย แต่พืชยืนต้นจะออกดอกปีละหนเมื่อโตเต็มที่
# พืชฤดูเดียว
พืชปีเดียว  หรือไม้ล้มลุกสารานุกรมไม้ประดับในประเทศไทย เล่ม1,สำนักพิมพ์บ้านและสวน,หน้า 47เป็นพืชที่มักจะเพาะ โต ออกดอก และตายภายในหนึ่งฤดูหรือหนึ่งปี พืชปีเดียวที่แท้จริงอาจจะมีอายุเกินหนึ่งปีถ้าป้องกันให้ผลิตเมล็ด พืชบางชนิดที่ไม่ออกเมล็ดอาจจะถือว่าเป็นพืชปีเดียวแม้ว่าจะไม่ออกดอกBritanica Online ในการทำสวนพืชปีเดียวมักจะหมายถึงพืชที่ปลูกนอกบ้านระหว่างฤดูใบไม้ผลิและฤดูร้อนและมีอายุเพียงฤดูเดียว

พืชที่ปลูกเป็นอาหารเป็นหรือปลูกให้เป็นพืชปีเดียวที่รวมทั้งธัญพืชเกือบทุกชนิด พืชยืนต้น (perennial plant) บางชนิด และ พืชสองปี (biennial plant) อาจจะปลูกในสวนเป็นพืชปีเดียวเพื่อความสะดวก โดยเฉพาะถ้าไม่ใช่พืชที่เป็นพืชทนอากาศ (hardiness plant) ที่ไม่สามารถทนอากาศท้องถิ่นได้ แครอท, ขึ้นฉ่าย และ พาร์สลีย์ (parsley) เป็นพืชสองปีที่แท้จริงแต่ปลูกเป็นพืชปีเดียวเพื่อจะให้ได้ราก ลำต้น และ ใบที่กินได้ ส่วนมะเขือเทศ, มันเทศ และ พริกใหญ่ (bell pepper) เป็นพืชยืนต้นแต่ไม่ใช่พืชที่แข็งแรงและมักจะเป็นพืชที่ปลูกแบบพืชปีเดียว

ตัวอย่างของพืชฤดูเดียวที่แท้จริงได้แก่ข้าวโพด, ผักกาด, ถั่วลันเตา, คอลิฟลาวเวอร์, แตงโม, ถั่ว, บานชื่น และ ดาวเรือง floridata.com
# ระฆังแคนเตอร์บรี
ระฆังแคนเตอร์บรี หรือเรียกง่ายๆ ว่า ดอกระฆัง  เป็นไม้ดอกวงศ์พระจันทร์ครึ่งซีก สกุล Campanula ระฆังแคนเตอร์บรีอาจจะเป็นได้ทั้งทั้งพืชปีเดียว หรือ พืชสองปี ดอกมีลักษณะเป็นรูประฆังหรือกระดิ่งซึ่งทำให้ได้รับการขนานนามว่า “Campanula” ที่แปลว่าระฆังในภาษาอิตาลี สีของดอกก็อาจจะเป็นสีน้ำเงิน, ม่วง, ม่วงแดง หรือขาว แต่สีที่พบบ่อยจะเป็นสีม่วงน้ำเงิน ความสูงประมาณ 2 ถึง 3 ฟุต ถ้าปลูกในสวนให้สวยก็ควรจะปลูกเป็นกลุ่มใหญ่ตามขอบหรือท่ามกลางพุ่มไม้ ชอบอากาศเย็นหรืออุ่นไม่เหมาะกับอากาศร้อนหรือแห้ง ในภาษาดอกไม้ระฆังแคนเตอร์บรีเป็นสัญลักษณ์ของความรู้สึกในบุญคุณ

การปลูก
การเพาะเมล็ดใช้เวลาระหว่าง 14 ถึง 21 วันจึงงอกเป็นต้น ชอบที่ร่มเล็กน้อยถึงมีแดดและดินที่การระบายน้ำดี

การใช้
ใช้เป็นดอกไม้ตัดในการตกแต่งได้ดี 

คนเลี้ยงผึ้งบางครั้งก็จะปลูกระฆังแคนเตอร์บรีเพื่อทำให้น้ำผึ้งมีรสหวานจัด
# อาเคเชีย
thumb|Acacia sp.

อาเคเชีย  เป็นไม้สกุลของไม้พุ่มหรือไม้ต้นที่อยู่ในวงศ์ย่อย Mimosoideae ของวงศ์ถั่ว บันทึกเป็นครั้งแรกในแอฟริกาโดยนักชีววิทยาชาวสวีเดน คาโรลัส ลินเนียส ในปี ค.ศ. 1773 มักจะเป็นไม้ที่มีหนามและฝัก ชื่อมาจากคำว่า ภาษากรีก “ακις” (อาคิส) ที่แปลว่าปลายแหลมเพราะเป็นพืชที่มีหนามแหลมของสปีชีส์ Acacia nilotica (อาเคเชียไนล์) ของอียิปต์http://allafrica.com/stories/200712130315.html. Accessed 9/16/2008.

ชื่ออื่นที่รู้จักคือ “ต้นหนาม” หรือ “ต้นวัตเติลส์” หรือ “อาเคเชียไข้เหลือง” และ “อาเคเชียร่ม”

อาเคเชียมีด้วยกัน 1,300 สปีชีส์ทั่วโลก ในจำนวนนั้น 960 สปีชีส์อยู่ในออสเตรเลีย นอกจากนั้นก็อยู่ในบริเวณที่มีอากาศอุ่นของทั้งสองซีกโลกที่รวมทั้งทวีปยุโรป, ทวีปแอฟริกา, เอเชียใต้ และ ทวีปอเมริกา

 ชื่อ 
ชื่อทางวิทยาศาสตร์ของพืชสกุลนี้มาจากภาษากรีก ἀκακία เป็นชื่อของต้นไม้มีหนามชนิดหนึ่ง ซึ่งน่าจะเป็นต้นอาเคเซียบิด (Acacia tortilis) โดยธีโอฟรัสทัสและไดออสโคไรด์
อาเคเซียเรียกอีกอย่างว่า โรส (ที่เรียกว่า อาเคเซียขาว") และ คารากานะ ("อาเคเซียเหลือง") แม้ว่าพวกมันจะอยู่ในตระกูลถั่วสกุลอื่น

 ศัตรูพืช 
ศัตรูพืชอะคาเซียบนชายฝั่งทะเลดำของเทือกเขาคอเคซัส พบได้ดังต่อไปนี้คือ เพลี้ยหอยนวมฝ้าย (Icerya purchasi), เพลี้ยแป้งรสเปรี้ยว (Pseudococcus Gahani) และเพลี้ยเสื้อหนอนปลอกคล้าน้ำ (Acaniopsyce junodi)
ทำลายใบ ยอดอ่อน กิ่งก้าน ลำต้น เพื่อต่อสู้กับพวกเขา ดำเนินมาตรการต่อไปนี้
 ทางชีวภาพ (ใช้ ผู้ฆ่าเพลี้ยแป้ง และ โรโดเลีย หรือ โนเวียส ต่อสู้กับเวิร์ม),
 เชิงกล (การทำลายเพลี้ยแป้งและไข่ของพวกมันอย่างสม่ำเสมอ การสะสมของหนอนผีเสื้อ)
 ทางสารเคมี (การรมพืชด้วยกรดไฮโดรไซยานิก)
# ลูพิน
ลูพิน  เป็นพืชดอกที่อยู่ในสกุลลูพินนัส (Lupinus) ในวงศ์ถั่วที่มีด้วยกันทั้งหมดราว 200 ถึง 600 สปีชีส์ขึ้นอยู่กับแหล่งข้อมูล มีศูนย์กลางอยู่ในอเมริกาใต้, ทางตะวันตกของอเมริกาเหนือ, บริเวณเมดิเตอร์เรเนียน และ แอฟริกาAinouche & Bayer (1999)

ลูพินส่วนใหญ่เป็นพืชยืนต้นสูงราว 0.3 ถึง 1.5 เมตร แต่บางชนิตก็เป็นพืชปีเดียว และบางชนิดก็เป็นไม้พุ่มที่สูงถึง 3 เมตร (ลูพินพุ่ม) และมีอยู่สปีชีส์หนึ่งจากเม็กซิโกที่สูงถึง 8 เมตรและมีลำต้นที่มีเส้นผ่าศูนย์กลาง 20 เซนติเมตร ใบมีลักษณะเด่นที่จำได้ง่ายสีเขียวออกไปทางเขียวอมเทาเล็กน้อย บางสปีชีส์ก็มีขนหนาสีเงินบนใบ ใบมีลักษณะเหมือนใบปาล์มที่แยกออกเป็น 5 ถึง 28 แฉก แต่บางสปีชีส์ก็ไม่มีแฉกเช่นที่พบทางตะวันออกเฉียงใต้ของสหรัฐอเมริกา ทรงดอกเหมือนข้าวโพดที่เป็นดอกเหมือนดอกถั่วกระจายออกไปรอบแกนกลางแต่ละดอกก็ยาวราว 1 ถึง 2 เซนติเมตร เมล็ดออกจากฝักแต่ละฝักก็มีหลายเมล็ด

ลูพินก็เช่นเดียวกับพืชวงศ์ถั่วอื่นๆ ที่สามารถเปลี่ยนไนโตรเจนจากบรรยากาศให้เป็นไนโตรเจนให้เป็นแอมโมเนียได้ ซึ่งเป็นการเพิ่มปุ๋ยให้แก่พืชอื่นสกุลลูพินนัสมีไรโซเบียมแบบที่เรียกว่า BradyrhizobiumKurlovich et al. (2002) 

ลูพินเป็นทั้งดอกไม้ป่าและไม้บ้าน โครงสร้างของพุ่มและดอกมีลักษณะเด่นเหมาะแก่การปลูกตกแต่งสวน สีก็มีแทบทุกสีที่รวมทั้งเหลือง ชมพู แดง ม่วงน้ำเงิน ม่วงแดง และขาว
# บานไม่รู้โรย
บานไม่รู้โรยเต็ม สมิตินันทน์ ชื่อพรรณไม้แห่งประเทศไทย  สำนักงานหอพรรณไม้ กรมอุทยานแห่งชาติ สัตว์ป่า และพันธุ์พืช, พ.ศ. 2549 (Globe Amaranth หรือ Bachelor Button) เป็นพืชล้มลุกในสกุลบานไม่รู้โรย ดอกมีสีม่วง แดง ขาว ชมพู และม่วงอ่อน มีถิ่นกำเนิดในทวีปอเมริกากลาง แถบประเทศปานามา และประเทศกัวเตมาลา ปัจจุบันกลายเป็นพืชประจำถิ่นทั่วโลก ในประเทศไทยมีชื่อพื้นเมืองอื่นคือ กะล่อม (เหนือ)  ดอกสามปีบ่เหี่ยว (อีสาน) ดอกสามเดือน (เชียงใหม่,ใต้) ตะล่อม (เหนือ) และกุนหยี (ใต้)

 ลักษณะทางพฤกษศาสตร์ 
ไม้ล้มลุก (ExH) สูงประมาณ 15-60 ซม. ลำต้นตั้งตรงหรือโคนต้นอาจจะเอนราบกับดิน ที่ข้อของต้นจะพอกออกเล็กน้อย และเกิดรากตามข้อ ลำต้นมักจะมีข้อสีแดงหรือบางต้นมีสีเขียว กิ่งอ่อน ๆ มีขนอยู่ทั่วไป

ใบ เป็นใบเดี่ยว ออกตรงข้ามกันเป็นคู่ ๆ ลักษณะใบรูปใบหอก หรือรูปขอบขนานหรือ รูปขอบขนานแกมรูปรี ปลายใบแหลม โคนใบมน ขอบใบเรียบหรือเป็นคลื่นเล็กน้อย ตัวใบมีขนปกคลุมทั้งสองด้าน ใบกว้าง ก้านใบยาว แต่ใบคู่ยอดที่ติดกับดอกจะไม่มีก้าน

ดอก ออกเป็นกระจุกกลม ๆ ประกอบด้วยดอกเล็ก ๆ มากมาย อยู่บนก้านช่อดอก ออกเดี่ยว ๆ หรือ บางครั้งก็ออกเป็นกลุ่ม 2-4 กระจุก ขนาดเส้นผ่าศูนย์กลาง 1.75-2.25 ซม. มี 3 สี คือ ขาว ชมพู ส้ม และม่วงแดงเข้ม ออกดอกตามซอกใบใกล้ยอด แต่ละดอกมีใบประดับ 2 ใบ กลีบรวมมี 5 กลีบ ออกดอกตลอดปี

ผล ลักษณะรูปไข่แกมขอบขนาน มีเปลือกบาง ขนาดเล็ก ยาวเพียง 2-5 มม. เมล็ดแบน สีน้ำตาล เป็นมัน

 นิเวศวิทยา 
เป็นไม้ถิ่นเดิมของอเมริกากลางและอเมริกาใต้หรืออเมริกาเขตร้อน ปัจจุบันนิยมปลูกกันแพร่หลายเป็นไม้ประดับ ตามบ้านเรือนหรือตามสวนสาธารณะ

 การปลูกและขยายพันธุ์ 
เจริญเติบโตได้ในดินทุกสภาพ ขยายพันธุ์ด้วยการปักชำ หรือการเพาะเมล็ด

 ประโยชน์ทางยา 
รสและสรรพคุณในตำรายา  แพทย์แผนไทยใช้ชนิดดอกสีขาวเป็นยา

ราก รสเย็นขื่น แก้โรคระบบทางเดินปัสสาวะอักเสบ ขับระดู รักษาโรคบิดและอาการไอ

ทั้งต้น รสขื่นเล็กน้อย ต้มเอาน้ำดื่มแก้หนองใน กามโรค ขับปัสสาวะ นิ่ว และแก้ระดูขาว

ช่อดอก รสจืด สุขุม ใช้กล่อมตับ แก้ตาเจ็บ แก้ไอ ขับปัสสาวะ แก้บิด แก้ปวดศีรษะ

 วิธีและปริมาณที่ใช้ 

 แก้หอบหืด บิดมูก โดยใช้ดอกสด 15-20 ดอก ล้างให้สะอาดต้มในน้ำเดือด 1 ลิตร เคี่ยวให้เหลือครึ่งหนึ่ง แล้วกรองเอาน้ำดื่มครั้งละ 1 แก้ว หรือ 200 ซีซี
 ขับปัสสาวะ นิ่ว แก้โรคหนองใน โดยใช้ต้นสดชนิดดอกสีขาวทั้งต้น 100 กรัม ล้างให้สะอาดต้มในน้ำเดือด 1 ลิตร นานประมาณ 10-15 นาที กรองเอาน้ำดื่ม วันละ               3 เวลาก่อนอาหาร

 ข้อควรทราบ 

 ดอกสามารถใช้ทำดอกไม้ประดิษฐ์ และในหมู่เกาะชวาใช้เป็นอาหารจำพวกผักชนิดหนึ่ง
# จักรพรรดิไฮน์ริชที่ 4 แห่งจักรวรรดิโรมันอันศักดิ์สิทธิ์
จักรพรรดิไฮน์ริชที่ 4 แห่งโรมันอันศักดิ์สิทธิ์  (11 พฤศจิกายน ค.ศ. 1050 - 7 สิงหาคม ค.ศ. 1106) เป็นพระมหากษัตริย์แห่งเยอรมนีตั้งแต่ ค.ศ. 1056 และจักรพรรดิแห่งจักรวรรดิโรมันอันศักดิ์สิทธิ์ตั้งแต่ปี ค.ศ. 1084 จนกระทั่งทรงถูกบังคับให้สละราชสมบัติในปี ค.ศ. 1105 ไฮน์ริชทรงเป็นกษัตริย์องค์ที่สามแห่งราชวงศ์ซาเลียนและเป็นพระมหากษัตริย์ผู้มีอำนาจและมีความสำคัญที่สุดพระองค์หนึ่ง รัชสมัยของพระองค์เป็นสมัยที่ทรงประสบข้อขัดแย้งเรื่องการสถาปนาสมณศักดิ์กับพระสันตปาปา และสงครามกลางเมืองกับผู้อ้างสิทธิในราชบัลลังก์อิตาลีและเยอรมนี

 พระอิสริยยศ 
 จักรพรรดิแห่งจักรวรรดิโรมันอันศักดิ์สิทธิ์ (ค.ศ. 1084 - ค.ศ. 1105)
 พระมหากษัตริย์แห่งเยอรมนี (ค.ศ. 1053 - ค.ศ. 1087) 
 พระมหากษัตริย์อิตาลี (ค.ศ. 1080 - ค.ศ. 1093) 
 พระมหากษัตริย์โบฮีเมีย (ค.ศ. 1056 - ค.ศ. 1105) 
 ดยุกแห่งบาวาเรีย (ค.ศ. 1053 - ค.ศ. 1054; ค.ศ. 1055; ค.ศ. 1061; ค.ศ. 1077 - ค.ศ. 1096)
# มะหลอด
มะหลอด  จังหวัดราชบุรีเรียกสลอดเถา ภาคใต้เรียกส้มหลอด  เป็นไม้ผลในวงศ์ Elaeagnaceae ในไทยพบมากทางภาคเหนือ เป็นไม้เถาเนื้อแข็ง มีเกล็ดละเอียดสีเทาหรือสีเงินอยู่ทั่วไป แผ่นใบสีเขียว ด้านล่างสีน้ำตาล มีเกล็ดเงินติดอยู่ ดอกออกเป็นช่อกระจุก ดอกย่อยสีเหลืองอ่อน ผลทรงรีหรือรูปไข่ เมื่ออ่อนสีเขียว  มีจุดสีขาวหรือสีเงินบนผล เมื่อสุกสีแดงหรือส้มแดง มีสองชนิดคือ ชนิดเปรี้ยว ผลใหญ่ สุกเป็นสีเหลืองส้ม มีรสเปรี้ยว และชนิดหวาน ผลเล็กกว่า สีอ่อนกว่า รสหวานอมฝาด เมล็ดสีน้ำตาลเป็นพู 

มะหลอดชนิดเปรี้ยวนิยมบริโภคสดเป็นผลไม้ การนำไปแปรรูปมีน้อย ทางภาคเหนือนำไปทำส้มตำ นอกจากนั้น ยังมีสรรพคุณเป็นยาฝาดสมาน ยาระบาย แก้ท้องผูก เถาใช้แก้ไข้พิษ เปลือกต้นช่วยขับเสมหะ ดอกใช้แก้ริดสีดวงจมูก แก้ปวดศีรษะ และใช้ร่วมกับสมุนไพรอื่นใช้ทำยาแก้ปวด แก้นิ่วได้เศรษฐมันต์ กาญจนกุล. มะหลอด ใน ผลไม้ในเมืองไทย. กทม. เศรษฐศิลป์. 2555 หน้า 57
# หนึ่งฟัดหนึ่ง ใหญ่ต่อใหญ่
หนึ่งฟัดหนึ่ง ใหญ่ต่อใหญ่  เป็นภาพยนตร์ที่เฉินหลงร่วมแสดงกับเจท ลีเป็นครั้งแรก โดยเฉินหลงรับบทเป็นไอ้หนุ่มหมัดเมาและชายชรา ส่วนเจท ลีรับบทเป็นซุนหงอคงกับนักบวชนอกลัทธิ (เป็นร่างแยกของซุนหงอคงซึ่งเป่าเส้นผมแยกร่างก่อนที่ร่างตัวเองจะกลายเป็นหิน) โดยภาพยนตร์เรื่องนี้ ผู้จัดทำได้ดัดแปลงเนื้อหาบางส่วนจากวรรณกรรมอมตะของจีนเรื่องไซอิ๋วด้วยนั่นเอง

 รายละเอียดการสร้าง 

 การสร้าง 
การสร้างเริ่มต้นขึ้นในช่วงวันที่ 1 พฤษภาคม ค.ศ. 2007 ในพื้นที่โดยรอบทะเลทรายโกบีในประเทศมองโกเลียJackie Chan's diary from April 26 - 29, 2007  Retrieved on February 26, 2007

 การตอบรับด้านบ็อกซ์ออฟฟิศ 
หนึ่งฟัดหนึ่ง ใหญ่ต่อใหญ่ ทำรายได้รวมทั่วโลกที่ 127,906,624 ดอลลาร์สหรัฐ โดยแบ่งออกเป็น 52,075,270 ดอลลาร์สหรัฐในสหรัฐอเมริกา และ 75,831,354 ดอลลาร์สหรัฐในภูมิภาคอื่น ๆ ในการเปิดตัววันหยุดสุดสัปดาห์ที่สหรัฐอเมริกาและแคนาดา ภาพยนตร์เรื่องนี้ทำรายได้ 21,401,121 ดอลลาร์สหรัฐในโรงภาพยนตร์ 3,151 แห่ง โดยได้รับการจัดให้อยู่ในบ็อกซ์ออฟฟิศอันดับ 1 ช่วงสุดสัปดาห์ โดยทำรายได้เฉลี่ยจากโรงภาพยนตร์แต่ละแห่งที่ 6,792 ดอลลาร์สหรัฐ
# เอื้องคำกิ่ว
เอื้องคำกิ่ว  หรือเอื้องตีนเป็ด เอื้องตีนนก เอื้องเค้ากิ่ว เป็นกล้วยไม้สกุลDendrobium ลำต้นเจริญแบบแตกกอ มีลำลูกกล้วย เป็นกล้วยไม้อิงอาศัย ระบบรากเป็นแบบรากอากาศ แผ่นใบค่อนข้างหนา ก้านช่อดอกสั้น บางพันธุ์ดอกสีเหลืองล้วน บางพันธุ์มีแต้มสีม่วงเข้ม ขอบกลีบเป็นคลื่นเล็กน้อย ออกดอกช่วงมีนาคมถึงพฤษภาคม พบในป่าดิบแล้งทางภาคเหนือและภาคตะวันออกเฉียงเหนือของไทย
# ประยงค์
ประยงค์  เป็นไม้ในวงศ์ Meliaceae อยู่ในสกุลเดียวกับลางสาด ลองกอง ใบมีสีเขียวเข้ม หนา มีใบย่อย 5 ใบ ใบรูปร่างโค้งมนปลายแหลม ออกดอกเป็นช่อ ดอกขนาดเล็กรูปร่างเป็นเม็ดกลม ๆ มี 20–30 ดอกต่อช่อ ดอกมีสีเหลือง พบในกัมพูชา จีน อินโดนีเซีย พม่า ไต้หวัน ไทย เวียดนาม และอาจจะมีในลาว

ในประยงค์มีสารออกฤทธิ์หลายชนิด เช่น สารกลุ่ม Cyclopentabenzofuran ซึ่งเป็นอนุพันธ์ของสาร Rocaglamide, Odorine, Aglain, Lignanes และ Triterpenes สารเหล่านี้มีฤทธิ์ในการกำจัดแมลงวันผลไม้ได้ สารสกัดด้วยน้ำจากกิ่งอ่อนยับยั้งการเจริญเติบโตของผักโขมและหญ้าข้าวนกได้ยิ่งยง เมฆลอย, วิรัตน์ ภูวิวัฒน์, จำรูญ เล้าสินวัฒนา และ พัชนี เจริญยิ่ง (3–7 กุมภาพันธ์ 2546). "การเปรียบเทียบผลของสารสกัดจากส่วนต่าง ๆ ของต้นประยงค์ด้วยน้ำที่มีต่อการงอกและการเจริญเติบโตของวัชพืชสองชนิด." เรื่องเต็มการประชุมทางวิชาการของมหาวิทยาลัยเกษตรศาสตร์ ครั้งที่ 41 สาขาพืช สาขาส่งเสริมและนิเทศศาสตร์เกษตร. หน้า 311–317. . ชาวโอรังอัซลีในรัฐเประ ประเทศมาเลเซียนำดอกไปแช่น้ำใช้ลดไข้
# คอนเสิร์ตทัวร์เดนเจอรัสลีอินเลิฟ
คอนเสิร์ตทัวร์เดนเจอรัสลีอินเลิฟ  คือคอนเสิร์ตทัวร์เดี่ยวครั้งแรกของบียอนเซ่ เพลงที่ได้ทำการแสดงนั้นมาจากอัลบั้มเดี่ยวอัลบั้มแรกของเธอ เดนเจอรัสลีอินเลิฟ ซึ่งคอนเสิร์ตทัวร์นี้ได้จัดทำการแสดงเพียงแค่ในยุโรปเท่านั้น

 รายชื่อเพลงในการแสดง 
 "Baby Boy"
 "Naughty Girl"
 "Fever"
 "Hip Hop Star"
 "Yes"
 "Work It Out"
 "Gift from Virgo"
 "Be with You"
 "Speechless"
 "Destiny's Child Medley":
 "Bug a Boo"
 "No, No, No Part 2"
 "Bootylicious"
 "Jumpin' Jumpin'"
 "Say My Name"
 "Independent Women Part I"
 "'03 Bonnie & Clyde"
 "Survivor"
 "Me, Myself and I"
 "Summertime"
 "Dangerously in Love 2"
 "Crazy in Love"

 กำหนดการ 
 วันที่ เมือง ประเทศ สถานที่ 3 พฤศจิกายน พ.ศ. 2546 แมนเชสเตอร์ สหราชอาณาจักร Manchester Evening News Arena 5 พฤศจิกายน พ.ศ. 2546 กลาสโกว์ Braehead Arena 7 พฤศจิกายน พ.ศ. 2546 เชฟฟีลด์ Hallam FM Arena 9 พฤศจิกายน พ.ศ. 2546 นิวคาสเซิล Telewest Arena 10 พฤศจิกายน พ.ศ. 2546 ลอนดอน Wembley Arena 11 พฤศจิกายน พ.ศ. 2546 13 พฤศจิกายน พ.ศ. 2546 เบอร์มิงแฮม National Exhibition Centre 14 พฤศจิกายน พ.ศ. 2546 เบลฟาสต์ Odyssey Arena 15 พฤศจิกายน พ.ศ. 2546 ดับลิน สาธารณรัฐไอร์แลนด์ The Point 19 พฤศจิกายน พ.ศ. 2546 อัมสเตอร์ดัม เนเธอร์แลนด์ Heineken Music Hall

 การแพร่ภาพและการบันทึกภาพ 

ในวันที่ 10 พฤศจิกายน พ.ศ. 2546 โนวส์ได้ทำการแสดงที่ Wembley Arena ใน ลอนดอน,สหราชอาณาจักร โดยต่อมาได้บันทึกการแสดงครั้งนี้ไว้ใน CD และ DVD ซึ่งออกวางจำหน่ายในเดือนเมษายน ค.ศ. 2004.

 แหล่งข้อมูลอื่น 
 http://beyonceonline.com 

ด